Παναγιώτης Σιφναίος

Ο Παναγιώτης Σιφναίος (1904 - 1979) ήταν Έλληνας πολιτικός και δημοσιογράφος.

Βιογραφικά στοιχεία 

Γεννήθηκε στην Κωνσταντινούπολη. Ήταν διδάκτωρ της Νομικής και των πολιτικών επιστημών του Πανεπιστημίου των Παρισίων. Κατά τη διάρκεια της Κατοχής ίδρυσε τις αντιστασιακές οργανώσεις Πανελλήνιος Απελευθερωτικός Συνασπισμός & Εθνική Δράση και το 1943 διέφυγε στην Αίγυπτο. Υπήρξε σχολιαστής ελληνικών εκπομπών του ραδιοσταθμού του Καΐρου, γενικός διευθυντής του Εθνικού Ιδρύματος Ραδιοφωνίας (1945 - 1947) και εκδότης της εφημερίδας "Στρατιωτικά Νέα". Ασχολήθηκε με την πολιτική εκλεγόμενος το 1952 βουλευτής Λέσβου με τον Συναγερμό του Αλέξανδρου Παπάγου, από τον οποίο όμως αποχώρησε ακολουθώντας τον Σπυρίδωνα Μαρκεζίνη, του οποίου υπήρξε στενός φίλος και συνεργάτης. 

Κατά τη διάρκεια της πολιτικής του σταδιοδρομίας ανέλαβε υπουργός παρά την Προεδρία της Κυβερνήσεως (1952 - 1954) και υπουργός Εθνικής Παιδείας και Θρησκευμάτων στην κυβέρνηση Μαρκεζίνη.

Απεβίωσε στην Αθήνα και κηδεύτηκε στις 8 Απριλίου 1979 από τον ιερό ναό του Πρώτου Νεκροταφείου Αθηνών..

Αναφορές
 

Έλληνες υπουργοί Προεδρίας
Έλληνες υπουργοί Εθνικής Παιδείας και Θρησκευμάτων
Υπουργοί την περίοδο της στρατιωτικής δικτατορίας (1967-1974)